Μαργαρίτα των Βουρβόνων-Πάρμας

Η Μαργαρίτα των Βουρβόνων-Πάρμας (Margherita di Borbone-Parma, γενν. 13 Οκτωβρίου 1972) είναι κόρη του Καρόλου Ούγο, Δούκα της Πάρμας.

Βιογραφία
Γεννήθηκε στις 13 Οκτωβρίου 1972 στο Ναϊμέχεν, και είναι το δεύτερο παιδί και η μεγαλύτερη κόρη του Καρόλου Ούγο, Δούκα της Πάρμας και της Ειρήνης των Λίππε πριγκίπισσας της Ολλανδίας, κόρης του Βερνάρδου πρίγκιπα του Λίππε-Μπήστερφελτ. Ήταν η δίδυμη αδελφή του Χάιμε κόμη του Μπάρντι. Ανάδοχοι της ήταν η εκ μητρός θεία της, Βασίλισσα Βεατρίκη της Ολλανδίας και ο εκ πατρός θείος της, Πρίγκιπας Σίξτος-Ερρίκος πρίγκιπας των Βουρβόνων-Πάρμας.

Το 1981, όταν ήταν εννέα ετών, οι γονείς της χώρισαν. Μετακόμισε μαζί με τη μητέρα της και τα αδέλφια της στο Παλάτι Σούζνταϊκ, τότε κατοικία της πρώην βασίλισσας των Κάτω Χωρών. Έζησε στο παλάτι για πολλά χρόνια μαζί με τους παππούδες τους, Βασίλισσα Τζουλιάνα της Ολλανδίας, όταν το 1980 παραιτήθηκε από τον θρόνο και τον Πρίγκιπα Βερνάρδο του Λίππε-Μπίστερφελτ. Αργότερα έζησαν για λίγο σε μια βίλα στο Wijk bij Duurstede.

Η Μαργαρίτα σπούδασε Πολιτισμική Ανθρωπολογία στο Ελεύθερο Πανεπιστήμιο του Άμστερνταμ και είναι διακοσμήτρια εσωτερικών χώρων. Σπούδασε εσωτερική αρχιτεκτονική στη Χάγη.

Στις 19 Ιουνίου 2001, η Μαργαρίτα παντρεύτηκε με πολιτικό γάμο τον επιχειρηματία Έντουιν ντε Ρόυ φαν Σάρντεβαϊν, μέλος ολλανδικής πατριώτικης οικογένειας στο Άμστερνταμ, και στις 22 Σεπτεμβρίου 2001 τελέστηκε και ο θρησκευτικός τους γάμος στον Καθεδρικό Ναό του Ούς στη Γαλλία.

Η Ολλανδική Βασιλική Οικογένεια δεν εμπιστευόταν τον ντε Ρόυ φαν Σάρντεβαϊν, και ως εκ τούτου στο γάμο δεν παρέστει κανένα βασιλικό μέλος. Το 2003, μια σειρά περιστατικών είχε γίνει γνωστή ως υπόθεση Μαργαρίτα. Στα μέσα μαζικής ενημέρωσης η Μαργαρίτα και ο σύζυγός της κατηγόρησαν την Ολλανδική Βασιλική Βουλή και την Ολλανδική μυστική υπηρεσία για την παρεμπόδιση των υποθέσεων της Fincentives, η εταιρεία του ντε Ρόυ φαν Σάρντεβαϊν.

Στις 13 Αυγούστου 2004, η Μαργαρίτα κατέθεσε αίτηση διαζυγίου. Το επίσημο διαζύγιο υπογράφηκε στις 8 Νοεμβρίου 2006. Από αυτό τον γάμο δεν υπήρξαν παιδιά.

Λόγω των διαμάχης μεταξύ της πριγκίπισσας και της Ολλανδικής Βασιλικής Οικογένειας κατά την υπόθεση Μαργαρίτα, δεν ήταν ευπρόσδεκτη στο γάμο του εξαδέλφου της Γουλιέλμου-Αλέξανδρου, Πρίγκιπα της Οράγγης και της Μάξιμα Σορρεγιέτα, και στην κηδεία του θείου της Πρίγκιπα Νικολάου της Ολλανδίας. Ωστόσο, μετά το διαζύγιό της από τον ντε Ρόυ φαν Σάρντεβαϊν, η σχέση με την βασιλική οικογένεια βελτιώθηκε και πάλι.

Οικογένεια
Στις 3 Μαΐου 2008 η Μαργαρίτα παντρεύτηκε τον Τιάλιν τεν Κάτε, δικηγόρο της Dutch Bank, επίσης μέλος ολλανδικής πατριώτικης οικογένειας. Μαζί απέκτησαν δύο παιδιά:
την Ιουλία Καρολίνα Αικατερίνη τεν Κάτε (2008-)
την Πάολα Σεσίλια Λαυρεντιανή τεν Κάτε (2011-)

Η οικογένεια αυτή τη στιγμή ζει στο Άμστερνταμ.

Είναι ανάδοχος της Πριγκίπισσας Σεσίλια των Βουρβόνων-Πάρμας, της Πριγκίπισσας Ζίτα Κλάρας των Βουρβόνων-Πάρμας και της Αλάϊα Μαρίας Μπρένινκμέιερ.

Τίτλοι
13 Οκτρωβρίου 1972 – 2 Σεπτεμβρίου 1996: Η Βασιλική Υψηλότητα Πριγκίπισσα Μαργαρίτα των Βουρβόνων-Πάρμας
2 Σεπτεμβρίου 1996 - μέχρι σήμερα: Η Βασιλική Υψηλότητα Πριγκίπισσα Μαργαρίτα, Κόμισσα του Κολόρνο
Επίσημα στην Ολλανδία: 15 Μαΐου 1996 - μέχρι σήμερα: Η Βασιλική Υψηλότητα Πριγκίπισσα Μαργαρίτα ντε Μπόρμπον ντε Πάρμε

Τιμητικές διακρίσεις
  Δουκική Οικογένεια της Πάρμας: Ιππότης του Παρμασιανού Ιερού Στρατιωτικού Κωνσταντίνειου Τάγματος του Αγίου Γεωργίου
  Δουκική Οικογένεια της Πάρμας: Ιππότης Μεγαλόσταυρου του Τάγματος του Αγίου Λουδοβίκου της Πολιτικής Τιμής
 : Παραλήπτρια Μεταλλίου του Βασιλιά Γουλιέλμου-Αλέξανδρου

Παραπομπές

Εξωτερικοί σύνδεσμοι 
Official website of the House of Bourbon-Parma

Οίκος των Βουρβόνων-Πάρμας
Πριγκίπισσες των Βουρβόνων-Πάρμας